Document ID: 31987R3998

Nariadenie Komisie (EHS) č. 3998/87
z 23. decembra 1987,
ktorým sa mení a dopĺňa nariadenie (EHS) č. 1696/71 o spoločnej organizácii trhu s chmeľom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], ktoré bolo naposledy zmenené a doplnené nariadením (EHS) č. 3985/87 [2], a najmä jeho článok 15,
keďže nariadenie Rady (EHS) č. 2658/87 zavádza s účinnosťou od 1. januára 1988 kombinovanú nomenklatúru tovarov založenú na harmonizovanom systéme, ktoré musí spĺňať požiadavky Spoločného colného sadzobníka a nomenklatúry tovarov pre štatistiku spoločenstva o zahraničnom obchode;
keďže v dôsledku toho je nevyhnutné vyjadriť popis tovarov a čísla colných položiek, ktoré sú uvedené v nariadení Rady (EHS) č. 1696/71 [3], ktoré bolo naposledy zmenené a doplnené nariadením (EHS) č. 3800/85 [4], v súlade s podmienkami kombinovanej nomenklatúry; keďže tieto úpravy si nevyžadujú žiadnu zmenu a doplnenie podstaty,
PRIJALA TOTO NARIADENIE:
Článok 1
Článok 1, odseky 1 a 2 nariadenia (EHS) č. 1696/71 sa nahrádzajú takto:
"1. Vytvorí sa spoločná organizácia trhu s chmeľom, ktorá sa bude vzťahovať na tieto produkty:
Kód KN | Opis tovaru |
1210 | šištičky chmeľu, čerstvé alebo sušené, tiež mleté, v prášku alebo vo forme peliet; lupulín |
2. Pravidlá týkajúce sa marketingu a obchodovania s tretími krajinami sa vzťahujú aj na tieto produkty:
Kód KN | Opis tovaru |
13021300 | rastlinné šťavy a výťažky z chmeľu" |
Článok 2
Toto nariadenie nadobúda účinnosť 1. januára 1988.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. decembra 1987

Labels: 3
17
6